250 



af Dr. Be vin g. Man læser den med største Fornøjelse; 

 til Slutning gives en Oversigt over Billegrupperne. 



Derefter følger den systematiske Del, der omfatter 

 Cicindelidæ og Carabidæ. Af denne Del har Hr. Cand. jur. 

 J. C. Nielsen bearbejdet Larverne, i Hovedsagen efter 

 Schiødte's grundlæggende Arbejder. En Mængde af 

 Schiodte's fortrinlige Figurer er gengivne; kun enkelte 

 hidrører andetsteds fra, saaledes fra Rosen berg's Afhand- 

 ling om Le6m-Larven i nærv. Tidsskrift. 



Hvad saa endelig den af B. G. Rye forfattede systema- 

 tiske Beskrivelse af Arterne angaar, maa den i Hovedsagen 

 siges at svare til Hensigten. Anmelderen maa dog protestere 

 mod, at saadanne Arter, om hvilke Forf. mener og antager 

 og formoder, at de er indførte og kun fundne i enkelte 

 Stkr., ofte ikke findes optagne i Besteramelsestabellerne eller 

 beskrevne. (Se f. Ex. S. 87 og S. 165). Det er absolut et 

 galt Princip, hellere for meget end for lidt, hellere endog 

 saadanne Arter med i Tabellerne, om hvilke det kan for- 

 modes, at de en Gang vil kunne findes i Landet, end ude- 

 lade dem, skønt de endnu ikke er fundne her. Og fordi en 

 Art kun er fundet i enkelte Stkr., hvem siger saa, at den 

 derfor tilfældig er indført? Det er noget, man intet ved om. 

 Man maa haabe, at dette Princip ikke maa blive fulgt i de 

 kommende Hefter. 



Enhver, der har givet sig af med at lave Bestemmelses- 

 tabeller, ved, hvor vanskeligt dette i Virkeligheden er og 

 hvor let der kan indløbe Fejl og Unøjagtigheder. Det fore- 

 liggende Hefte indeholder en Del saadanne, som imidlertid 

 ikke skal nævnes her, da de vil blive meddelt andensteds. 

 Anm. skal blot endnu gere opmærksom paa det uheldige i 

 en altfor stærk Forkortelse af Autornavne. F. Ex. skriver 

 Forf. snart Sturm og snart St. istedetfor Sturm ; St. kan 

 ligesaa godt betyde Stephen. Der er i det Hele taget ingen 

 konsekvent Betegnelse for Autornavnene, hvad der ikke ser 

 godt ud. Og endelig kunde Anm. have ønsket, at der under 

 hver Slægt var en virkelig Slægtsdiagnose, istedetfor en 

 Meddelelse om, hvor mange Arter hver Slægt indeholder; 



